open-index/open-wikipedia-markdown huggingface dataset:
אליפות אירופה בג'ודו 2015

**[[אליפות אירופה בג'ודו]] לשנת 2015** התקיימה בין התאריכים 24–28 ביוני כחלק מאירועי המשחקים האירופיים שהתקיימו בבאקו שבאזרבייג'ן. במקור הייתה אמורה האליפות להתקיים בגלאזגו שבסקוטלנד, אך במהלך חודש פברואר הודיע איגוד הג'ודו העולמי על צירוף התחרות למשחקים האירופאיים.

המשלחת הישראלית לאליפות זכתה בשלוש מדליות – שגיא מוקי הוכתר לאלוף אירופה במשקל 73 ק"ג, אורי ששון זכה במדליית הכסף במשקל של מעל 100 ק"ג וירדן ג'רבי זכתה במדליית ארד במשקל 63 ק"ג לנשים.

## טבלת המדליות

## רשימת הזוכים
### גברים

### נשים

## הערות שוליים

2015
קטגוריה:2015 בספורט
קטגוריה:המשחקים האירופיים (2015)
קטגוריה:באקו: תחרויות ספורט
קטגוריה:ערכים שבהם תבנית אתר רשמי אינה מתאימה להוספה אוטומטית
אליפות אירופה בג'ודו 2015
רזיאל

קטגוריה:שמות פרטיים עבריים לגברים
קטגוריה:שמות משפחה עבריים
קטגוריה:שמות פרטיים תאופורים
דני רובינשטיין

**דני (דניאל) רובינשטיין** (נולד ב-23 בדצמבר 1937) הוא עיתונאי וסופר ישראלי.

## ביוגרפיה
רובינשטיין נולד בירושלים וגדל בשכונת נוה בצלאל, ליד נחלאות. קיבל תואר ראשון בלימודי המזרח התיכון וסוציולוגיה באוניברסיטה העברית בירושלים.

בשנת 1967, במהלך מלחמת ששת הימים, היה חייל מילואים ביחידת סיור בירושלים בראשות יוסי לנגוצקי. יחידה זו הייתה הראשונה שחצתה את הקו הירוק אל תוך שטח הגדה המערבית, שהייתה אז חלק מירדן.

בשנת 2019 זכר בפרס יצחק שדה לספרות צבאית על ספרו **זה אנחנו או הם - הקסטל וירושלים, אפריל 1948: 24 השעות שהכריעו את המלחמה**

גר בירושלים, בשכונת בית הכרם.

## קריירה עיתונאית
בשנים 1967 עד 1990 היה רובינשטיין הכתב לענייני ירושלים של העיתון "דבר".

בשנים 1990 עד 2008 היה הפרשן לענייני ערבים בעיתון "הארץ" וחבר מערכת, וכתב טורים קבועים על פלסטינים ועל הסכסוך הישראלי-ערבי.

משנת 2008 כותב רובינשטיין טור שבועי על כלכלת הרשות הפלסטינית בעיתון "כלכליסט".

רובינשטיין מלמד בחוג להיסטוריה של המזרח התיכון באוניברסיטת בן-גוריון בנגב, ופרסם מספר ספרים.

בנובמבר 2007 דיווח רובינשטיין ככתב הארץ על מציאתם של 40 שעונים מתוך אוסף השעונים הגנוב של מוזיאון האסלאם. באוקטובר 2010 חשף לצד העיתונאי אסף לוי בכלכליסט את זהותו של גנב השעונים, נעמן דילר.

חבר הנהלת בצלם.

## ספריו
רובינשטיין פרסם ספרים בעברית ובאנגלית. חלק מספריו ומאמריו תורגמו לערבית, גרמנית וצרפתית.

### ספריו בעברית
* **שירים**, הוצאת תג-חוטר, 1981.
* **מי לה' אליי - גוש אמונים**, הוצאת הקיבוץ המאוחד, 1982.
* **חיבוק התאנה: "זכות השיבה" של הפלסטינים**, כתר ספרים, 1990.
* **אור לירושלים: סיפורה של חברת החשמל בירושלים**, בהוצאת חברת החשמל לישראל, 1992.
* **ערפאת**, זמורה ביתן,2001.
* **קמפ דייוויד 2000 - מה באמת קרה שם?** (עם רוברט מאלי, חוסיין אגא, אהוד ברק ובני מוריס), ידיעות ספרים, 2003.
* **"זה אנחנו או הם" - הקסטל וירושלים, אפריל 1948: 24 השעות שהכריעו את המלחמה**, על עבד אל-קאדר אל-חוסייני וקרב הקסטל, ידיעות ספרים, 2017.
* **מדוע לא דפקתם על דפנות המכלית? ע'סאן כנפאני — סופר הגלות**, הוצאת ספרי עליית הגג וידיעות ספרים 2022

### ספריו באנגלית
* Camp David 2000 (2002)
* The Mystery of Arafat (1995)
* The people of nowhere: the Palestinian vision of home (1991)

## ממאמריו
* 
* 
* 
* 

## קישורים חיצוניים

* 
* 
* .
* 
* 

## הערות שוליים

קטגוריה:בוגרי האוניברסיטה העברית בירושלים
קטגוריה:סגל דבר
קטגוריה:סגל הארץ
קטגוריה:עיתונאים ישראלים
קטגוריה:ישראלים שנולדו ב-1937
עקדת יצחק (סיגל)

**עקדת יצחק** (באנגלית: **Sacrifice of Isaac**) הוא פסל מעשה ידי הפסל היהודי-אמריקאי ג'ורג' סיגל שנוצר בשנת 1973. הפסל מוצג בביתן הלנה רובינשטיין לאמנות בת זמננו של מוזיאון תל אביב לאמנות.

## היסטוריה
בשנת 1973, ממש לפני פרוץ מלחמת יום הכיפורים, הזמינה קרן תל אביב לספרות ואמנות מסיגל את הפסל. סיגל השתמש באנשים חיים כמודלים לפסליו ועטף אותם בתחבושות גבס כך שנוצרה תבנית שאותה ניתן לצקת בחומר או להשאירה להתקשות. האמן פנה לידידו הפסל הישראלי מנשה קדישמן וביקש ממנו לבוא ולשמש מודל לפסל יחד עם בנו. קדישמן נזכר: "אני הייתי אברהם ובן היה יצחק. ג'ורג' התקשה מאוד למצוא את התנוחה הנכונה של הזרוע המניפה את המאכלת, תנוחה שתבטא את התנגדותו העזה של האב, שנצטווה להעלות את בנו לעולה".

הפסל מתאר את יצחק שוכב על האדמה הסלעית ומביט מעלה אל אביו, העומד לידו. האב ספק מביט אל בנו ספק מכונס בעצמו ומאגרף את שתי ידיו, כשהסכין מופנית החוצה. סיגל יצר כאן גלגול מודרני של המיתוס היהודי של עקדת יצחק, והפנה ביקורת כלפי מדיניות פוליטית של הקרבת הבנים בשם המדינה וכלפי רוחות המלחמה של התקופה.

לא הייתה זו הפעם היחידה שבה עסק סיגל בעקדת יצחק. בשנת 1977 הזמינה אוניברסיטת המדינה קנט  שבאוהיו, ארצות הברית, את פסל "אברהם ויצחק". הפסל מנציח טבח של ארבעה סטודנטים בידי חיילי המשמר הלאומי בעת הפגנה נגד מלחמת וייטנאם שנערכה ב-4 במאי 1970 (הטבח בקנט סטייט ). בפסל זה מתואר יצחק כנער בגיל גיוס, עירום בפלג גופו העליון, כפות בידיו וכורע על ברכיו כשהוא מביט בתחינה אל אברהם, העומד מעליו כשהוא לבוש וסכין אחוזה בידו בהחלטיות. בשנת 1979 דחתה האוניברסיטה את הפסל בטענה שהוא "מתאר אלימות". מאוחר יותר באותה שנה הוא נמכר לאוניברסיטת פרינסטון, וכיום הוא מוצג מחוץ לכנסייה שבקמפוס.

השוואה בין שני הפסלים מדגימה כיצד השתמש סיגל באותו נושא כדי להציג רעיון הפוך. במקרה של העקדה הישראלית, האב מוצג כנאבק בכל כוחו בציווי של המדינה לשלוח את בנו אל המוות. תנוחת הגוף של קדישמן כפופה, כתפיו שמוטות, עיניו מושפלות ואגרופיו פונים לאחור. האב האמריקאי, לעומת זאת, מוצג כתוקפני, החלטי; הסכין מופנית קדימה והוא נראה כאילו הוקפא במהלך תנועה אל עבר בנו.

סיגל ראה בסיפור עקדת יצחק מיתוס דתי מכונן המבטא גם את חוסר הצדק שבמלחמות כולן. ובמילותיו: "נושא אברהם ויצחק מבטא את הבסיס המוסרי של האמונות של כולם - את מסורות היהדות והנצרות".

## ראו גם
*עקדת יצחק (קדישמן)

## קישורים חיצוניים
* ערך זה משלב תוכן ממאמרו של נעם טופלברג, עקדת יצחק, ג'ורג' סיגל, באתר עמלנט

## הערות שוליים

קטגוריה:פסלים (יצירות)
קטגוריה:תל אביב-יפו: פסלים
קטגוריה:מוזיאון תל אביב לאמנות: יצירות אמנות
קטגוריה:יצירות שנות ה-1970
קטגוריה:ארצות הברית: אמנות
קטגוריה:המקרא בתרבות ובאמנות
קטגוריה:המוות בתרבות ובאמנות
קטגוריה:עקדת יצחק בתרבות ובאמנות
נבחרת ונצואלה בכדורגל נשים

**נבחרת ונצואלה בכדורגל נשים** מייצגת את ונצואלה בתחרויות כדורגל נשים בינלאומיות ומנוהלת על ידי פדרציית הכדורגל של ונצואלה.

משחקה הראשון של הנבחרת נערך ב-1991 במסגרת אליפות אמריקה הדרומית הראשונה, שבסופה היא סיימה במקום השלישי. עד היום נחשב הישג זה להישג הטוב ביותר של הנבחרת בכל הזמנים. מאז היא השתתפה עוד חמש פעמים באליפות, אך מעולם לא הצליחה לעבור את שלב הבתים הראשון.

בשנת 2014, נבחרת הנערות של ונצואלה הגיעה להישג מרשים, כאשר סיימה במקום הרביעי בגביע העולם עד גיל 17 שנערך בשנת בקוסטה ריקה. שנה לפני כן, היא סיימה כאלופת אמריקה הדרומית לגיל זה.

## כל [[גביע העולם בכדורגל לנשים|גביעי העולם]]
*1991 - לא העפילה
*1995 - לא נרשמה
*1999 עד 2023 - לא העפילה

## כל אליפויות אמריקה הדרומית
*1991 - 20x20px מקום שלישי
*1995 - לא נרשמה
*1998 עד 2018 - שלב הבתים
*2022 - מקום שישי
*2025 - שלב הבתים

## קישורים חיצוניים

## הערות שוליים

קטגוריה:ונצואלה: כדורגל
ונצואלה
קיום מצוות בחלל

**קיום מצוות בחלל** הוא נושא הלכתי שעוסק בהיבטים שונים של קיום מצוות בחלל. רוב המחלוקות של הפוסקים העוסקים בנושא קשורות לקיום המצוות לפי זמן או מקום משום שמצוות רבות תלויות בזמן המתפלל ומקומו, וכן בקשיים לקיים מצוות שונות בתנאי החלל.

## קיום מצוות בחלל לפי זמן
קיימות בעיות בקיום מצוות הקשורות בזמנים בחלל משום שלא ניתן לדעת מהו הזמן המדויק שנמצאת החללית היות שהחללית כל הזמן בתנועה ומשנה את מיקומה.

### הבחנה בין יום ולילה בחלל
חלק מהרבנים טוענים כי יש להבחין בין לילה ליום בחלל על פי הארצות הצפוניות. בניגוד לטענתם, רבנים אחרים חושבים, כי יש למדוד את הזמן על פי עשרים וארבע שעות מרגע השיגור מכדור הארץ (על פי השעה המופיעה בשעון, מהמקום ששוגר), שתים עשרה שעות יום ושתים עשרה שעות לילה. לפי מדידה זו ניתן לקיים את המצוות התלויות בזמן. כמו כן, על פי מדידה זו, יש לקיים את המצוות שצריך לקיים ביום, באור (כאשר המעבורת חולפת באזור ששורר בו מקור אור). את המצוות שצריך לקיים בלילה, יש לקיים בחושך (כאשר המעבורת חולפת באזור ששורר בו חשיכה). 

### יום השבת ושמירתו בחלל
קיימת בעייתיות בנסיעה במעבורת חלל בשבת. מי שאינו יודע מתי חל יום השבת ואיבד את חשבון הימים על פי הרבנים, עליו להימנע ממלאכה בכל ימות השבוע ולהתייחס לכל יום כיום שבת, רק אם אין לו אפשרות כלל לקיים את נפשו בצורה מינימלית (שאין לו סדר של ימים) הוא יכול לעשות מלאכה כדי שלא יחסר לו באוכל. קיימת אפשרות נוספת שאינה קשורה לאפשרות הראשונה; כל מצוות השבת התלויות בזמן אינן נהוגות שם, אך בכל זאת יש להתייחס אל האסטרונאוטים בחלל כאל מישהו שאבד לו חשבון הימים, ועליו לקבוע יום אחד בשבוע שהוא יהיה יום השבת ולקיים שם את הקידוש של כניסת השבת וביציאת השבת בקידוש והבדלה, כדי שלא ישכח את השבת ואת עשיית המצוות. מאמין שנמצא בחלל צריך לחשב את הזמן מתחילת השיגור וכשהוא מגיע ליום השביעי לפי החשבון שעשה, יצטרך לשבות מכל מלאכה, יקדש את השבת בכניסתו וביציאתו בקידוש ובהבדלה, ויתפלל בשבת את התפילות של השבת.

## קידוש הלבנה
קיים ספק האם אדם העומד על הירח יכול לברך את ברכת קידוש הלבנה, שהיא ברכה הנאמרת בחציו הראשון של החודש העברי, נמצאה תשובה, והיא לברך בחשכה מוחלטת, כאשר המעבורת חולפת באזור ששורר בו חשכה, כשהירח נראה טוב לעין וניתן ליהנות מאורו, ולאחר שעברו שבע מאות ושמונה שעות ועוד כארבעים וארבע דקות מעת מולד הלבנה הקודם.
## ראו גם
*קביעת היום בהלכה

## קישורים חיצוניים
* 
*הרב מנחם מנדל כשר, **[https://www.hebrewbooks.org/10217 האדם על הירח]** באתר היברובוקס.

## הערות שוליים

קטגוריה:הלכה
קטגוריה:האדם בחלל
דוגית נוסעת

"**דוגית נוסעת**" הוא שיר ילדים קצר ונוגה שחיבר נתן יונתן בשנת 1943. לחן השיר הוא לחן של שיר אחר, מסרט קולנוע רוסי שיצא כמה שנים לפני כן, שהולחן על ידי לב אלכסנדרוביץ שוורץ.

## גלגוליו של השיר והלחן
גלגולו של השיר מתחיל ברוסיה ב-1912. מקסים גורקי, סופר ומחזאי רוסי שסבתו גידלה אותו לאחר שהתייתם בגיל תשע, כתב ספר אוטוביוגרפי בשם "ילדות" ("Детство". תורגם מרוסית בידי לאה גולדברג ב-1943 ולאחר מכן בידי נילי מירסקי, ויצא לאור בהוצאת "עם עובד" ב-1995). בספר, המתאר את ילדותו של נער בן שתים-עשרה שסבו וסבתו אימצו אותו, מזכיר גורקי שיר שהמציאו בילדותו ילדים שהכיר, כדי להקניטו בשל כך שלא זכר את שמה של העיר בה נולד. כל שזכר גורקי היה שהעיר שכנה לגדתו של נהר הקאמה (אחד מיובליו של נהר הוולגה ברוסיה, שאורכו למעלה מ-1,800 קילומטר), אך בשל אורכו העצום של הנהר והיישובים הרבים הפזורים לאורכו, התקשה גורקי להיזכר במקום הולדתו.

השיר בשפת המקור, כפי שהופיע בספר:

:Город на Каме,
:Где — не знаем сами!
:Не достать руками,
:Не дойти ногами!

ובתרגומה של לאה גולדברג:

:עיר על נהר קמה,
:לא נדע את שמה!
:ביד לא תשיגנה,
:ברגל לא תבואנה!

ב-1938, כשנתיים לאחר מותו של גורקי, הופק בברית המועצות הסרט "ילדותו של גורקי" ("Детство Горького") בבימויו של מרק דונסקוי. בסרט שולב השיר מהספר, לאחר שהמילים שכתב גורקי עובדו על ידי טטיאנה סיקורסקיה, עורכת ומתרגמת שעבדה עם לב שוורץ שכתב את המוזיקה לסרט. השיר שעובד הולחן על ידי שוורץ. ייתכן שלב שוורץ שאל את הניגון ממקורות יהודיים, כי במנגינה הזאת (בשינויים קלים) שרים אנשי חב"ד את "שיר המעלות".

כחמש שנים מאוחר יותר, ב-1943, בזמן מסע רגלי מקיבוץ אילון לחוף אכזיב, שמע המשורר נתן יונתן את השיר ברוסית מפיו של חברו לפלמ"ח דן בן-אשר, עולה חדש מגרמניה. נתן יונתן חיבר מילים עבריות ללחן הרוסי, והקדיש את השיר לילדי קיבוץ שפיים.

מלבד הנימה הנוגה המשותפת לשני השירים, המילים שכתב יונתן ללחן של שוורץ רחוקות מן המילים בשיר המקורי שכתב גורקי. שירו של גורקי מדבר על עיר הולדתו ש"אבדה" לו. לעומתו, שירו של יונתן מדבר על דוגית שצוותה נרדם ועקב כך ספק אם תגיע לביטחון שבחוף.

במהלך השנים שונה פה-ושם נוסח השיר המקורי שכתב יונתן, בפי אלו ששרו אותו. לדוגמה, בבית הראשון כתב יונתן במקור: "רוח **שוטפת** על-פני המים," ובימינו שרים "רוח **נושבת** על-פני המים".

ברבות השנים, נוצרו ביצועים רבים לשיר זה, ביניהם ביצועים של אריק איינשטיין (עיבוד: אבנר קנר), דני מסג (עיבוד: אפי נצר), עוזי חיטמן ("שירים קטנים"), "שלישיית שריד" (עיבוד: שלמה ורבנר), להקת "הכל עובר חביבי", דפנה דקל ואחרים.

## קישורים חיצוניים

* "דוגית נוסעת", דף שיר, באתר הספרייה הלאומית

## הערות שוליים

קטגוריה:שירי 1943
קטגוריה:שירי אריק איינשטיין
קטגוריה:שירי שלישיית שריד
קטגוריה:שירי עוזי חיטמן
קטגוריה:שירי הכל עובר חביבי
קטגוריה:שירים בעברית
קטגוריה:שירים ברוסית
קטגוריה:שירים שנכתבו על ידי נתן יונתן
קטגוריה:שירי ילדים
קטגוריה:שירים על שינה
קטגוריה:שירים על סירות
קטגוריה:שירים סובייטים
יאבלונוב

**יאבלונוב** (באוקראינית: **Яблунів** - **יאבלוניב**; בפולנית: **Jabłonów**) היא עיירה במחוז איוואנו-פרנקיבסק שבמערב אוקראינה, כ-15 ק"מ דרומית לקולומיאה ועל גדות נהר לוצ'קה, בה התקיימה עד השואה קהילה יהודית גדולה.

## תולדות היישוב
יאבלונוב נוסדה בסוף המאה ה-16, ובתחילת המאה ה-17 הוענקו לה זכויות עיר. במחצית השנייה של המאה ה-19 התפתחה העיירה, הגם שלא חוברה לקו מסילת הברזל.

במהלך הכיבוש הרוסי של העיירה במלחמת העולם הראשונה הציתו אלו רבים מבתיה. לאחר המלחמה נכללה העיירה בתחום הרפובליקה הפולנית השנייה.

## יהודי יאבלונוב
ממוזער|מצבה בבית הקברות היהודי של יאבלונוב.
התיעוד הראשון לישיבת יהודים בעיירה הוא מתחילת המאה ה-18, ובסוף אותה מאה הוקם בה בית ספר יהודי. במהלך המאה ה-19 גדלה האוכלוסייה היהודית בעיירה, ובתחילת המאה ה-20 נמנו בה 1,105 יהודים. בשנים אלה עזבו את העיירה רבים מיהודיה.

בין מלחמות העולם נקלעו יהודי העיירה למצב כלכלי קשה. בשנים אלה נמנו בה 834 יהודים, כמחצית מתושביה. בתקופת הכיבוש הסובייטי של העיירה בתחילת מלחמת העולם השנייה הגיעו אליה פליטים יהודים רבים ממערב פולין, ומספר היהודים ביישוב הגיע לכ-1,700 איש.

ב-8 באפריל 1942, במהלך הכיבוש הגרמני של האזור, טבחו אנשי גסטאפו ושוטרים אוקראינים ביהודי העיירה. חלק מהיהודים, שחזו את האקציה, התחבאו ושרדו. היהודים שניצלו מהרצח גורשו ב-8 בספטמבר 1942 לגטו קולומיאה, ושם נרצחו.
## קישורים חיצוניים

* יאבלונוב באתר מרכז מורשת יהדות פולין
* 
* יאבלונוב (Jablonow) באתר jewishgen
* בית הכנסת ביאבלונוב באתר The Bezalel Narkiss

קטגוריה:מחוז איוואנו-פרנקיבסק: עיירות יהודיות
קטגוריה:שואת יהודי אוקראינה
לסלי ליזרוביץ

**לֶסְלִי (לס) אליעזר לֶיְזֶרוֹבִיץ** (**Leslie Leiserowitz**; נולד ב-9 באפריל 1934) הוא פרופסור לכימיה במכון ויצמן למדע. חתן פרס ישראל לחקר הכימיה והפיזיקה לשנת ה'תשע"ו וחתן פרס וולף לכימיה לשנת 2021.

החל משנת 2022 הוא חבר באקדמיה הלאומית הישראלית למדעים.

## קורות חיים
ליזרוביץ נולד ביוהנסבורג שבדרום אפריקה ולמד באוניברסיטת קייפטאון לתואר ראשון בהנדסת אלקטרוניקה ולתואר שני בפיזיקה בחקר קריסטלוגרפיה. היה תלמידו של רג'ינלד ג'יימס .

ב-1959 הגיע לישראל והיה תלמיד מחקר לתואר שלישי תחת קבוצת מחקר של גרהרד שמידט ובליווי של מנדל כהן. מחקרו עסק בחקר מבנה גבישים מולקולריים ובתחום התרמוכרומיזם. עם סיום לימודיו ב-1966 נסע למכון המחקר לכימיה בהיידלברג ועבד עם היינץ סטאב. ב-1968 חזר לישראל והצטרף לסגל מכון ויצמן למדע. ב-1983 התמנה לפרופסור מן המניין.

מחקריו עוסקים בחקר גבישים ובפרט בתקשורת בין-מולקולרית ונטיית המולקולות ליצירת גבישים.

ליזרוביץ נשוי לרוחמה ואב לשלוש בנות. קרוב משפחתו הוא ראש עיריית רחובות לשעבר, יעקב סנדלר.

## פרסים והוקרה

ב-1979 זכה בפרס ברגמן לכימיה. ב-2018 זכה בפרס א.מ.ת. בכימיה.

מחקריו המשותפים עם מאיר להב מצאו, בין היתר, הוכחה לקשר שבין כיראליות מולקולרית ומאקרוסקופית. במשותף הם זכו ב-2009 במדליית החברה הישראלית לכימיה, ב-2016 בפרס ישראל לחקר הכימיה והפיזיקה וב-2021 בפרס וולף לכימיה.

## קישורים חיצוניים

* 
* 
* 

## הערות שוליים

קטגוריה:זוכי פרס ישראל לפיזיקה
קטגוריה:זוכי פרס ישראל לכימיה
קטגוריה:זוכי פרס וולף לכימיה
קטגוריה:מהנדסים ישראלים
קטגוריה:סגל מכון ויצמן למדע: כימיה
קטגוריה:עולים בשנות ה-1950
קטגוריה:בוגרי אוניברסיטת קייפטאון
קטגוריה:בעלי תואר דוקטור ממכון ויצמן למדע
קטגוריה:מדענים יהודים דרום אפריקאים
קטגוריה:קריסטלוגרפים ישראלים
קטגוריה:ישראלים ילידי דרום אפריקה
קטגוריה:ישראלים שנולדו ב-1934
מאיר להב

**מאיר להב** (נולד ב-27 ביוני 1936) הוא פרופסור לכימיה בפקולטה לכימיה מכון ויצמן למדע. חתן פרס ישראל לחקר הכימיה והפיזיקה לשנת 2016 וחתן פרס וולף לכימיה לשנת 2021.

החל משנת 2022 חבר באקדמיה הלאומית הישראלית למדעים.

## ביוגרפיה
להב נולד ב-1936 בסופיה בירת בולגריה, ובשנת 1948 עלה לישראל. הוא למד כימיה באוניברסיטה העברית בירושלים וב-1962 סיים לימודי תואר שני בכימיה פולימרית. לאחר מכן החל בלימודי תואר שלישי במכון ויצמן למדע, אותם סיים ב-1967 בהנחיית גרהרד שמידט. את הפוסט-דוקטורט עשה באוניברסיטת הרווארד במחקר משותף עם פול בארטלט, וב-1971 חזר לישראל.

תחום מחקרו של להב התמקד ביצירה של מערכות אופטיות באמצעות קריסטלוגרפיה.

להב הוא פרופסור מן המניין במכון ויצמן מאז 1982 והוא ראש הקתדרה לכימיה.

להב היה נשוי למורה יונה להב והוא אב לשלושה. בתו, ד״ר מיכל להב, היא מדענית סגל בכירה במחלקה לכימיה מולקולרית ומדע חומרים במכון ויצמן, וחתנו הוא פרופ' פרננדו פטולסקי מביה״ס לכימיה באוניברסיטת תל אביב.

## פרסים והוקרה

ב-1975 הוענק לו פרס ברגמן לכימיה וב-1985 זכה בפרס קולטהוף. בשנת 2018 זכה בפרס א.מ.ת בכימיה.

מחקריו המשותפים של להב עם לסלי ליזרוביץ מצאו בין היתר הוכחה לקשר שבין כיראליות מולקולרית ומאקרוסקופית. במשותף הם זכו ב-2009 במדליית החברה הישראלית לכימיה, ב-2016 בפרס ישראל לחקר הכימיה והפיזיקה וב-2021 בפרס וולף לכימיה.

## קישורים חיצוניים

* מאיר להב באתר מכון ויצמן
* 
* 
* 
* מאיר להב באתר פרס א.מ.ת

## הערות שוליים

קטגוריה:זוכי פרס ישראל לפיזיקה
קטגוריה:זוכי פרס ישראל לכימיה
קטגוריה:זוכי פרס וולף לכימיה
קטגוריה:כימאים ישראלים
קטגוריה:סגל מכון ויצמן למדע: כימיה
קטגוריה:עולים לאחר קום המדינה: 1948–1950
קטגוריה:קריסטלוגרפים ישראלים
קטגוריה:בוגרי האוניברסיטה העברית בירושלים
קטגוריה:בעלי תואר דוקטור ממכון ויצמן למדע
קטגוריה:ישראלים ילידי בולגריה
קטגוריה:חברי האקדמיה הלאומית הישראלית למדעים
קטגוריה:זוכי מדליית הכיראליות
קטגוריה:ישראלים שנולדו ב-1936
ג'וש דאן

**ג'ושוע ויליאם "ג'וש" דאן** (באנגלית: **Joshua William "Josh" Dun**; נולד ב-18 ביוני 1988) הוא מוזיקאי אמריקאי, ומתופף להקת הרוק Twenty One Pilots.

## ביוגרפיה
דאן נולד בקולומבוס, אוהיו שבארצות הברית למשפחה נוצרית. עם עוד שתי אחיות (אשלי ואביגייל) ואח (ג'ורדן), ולימד את עצמו כיצד לנגן בתופים כשהיה צעיר. לפי דבריו של דאן, הוא לא היה מורשה לשמוע מוזיקה כילד אך היה יכול להתגנב לחנות המוזיקה הקרובה פעם אחת בשבוע וביקש המלצות מהאנשים שעבדו שם.

דאן עבד ב-Guitar Center במשך שלוש שנים, וגם עבד עם המתופף הקודם של הלהקה Twenty One Pilots, כריס סליח.

## קריירה
### House of Heroes

דאן הצטרף ללהקה House of Heroes במרץ 2010, לאחר שהמתופף הקודם של הלהקה, קולין ריגסבי, לקח הפסקה על מנת לבלות יותר זמן עם משפחתו. הוא הגיע לאחר שהומלץ על ידי ריגסבי עצמו.

דאן לקח חלק מסיבוב ההופעות של הלהקה עד אוקטובר של אותה השנה, כאשר ריגסבי חזר ללהקה.

### Twenty One Pilots

ב-2011, דאן הלך להופעה של Twenty One Pilots שהוזמן אליה על ידי המתופף הקודם של הלהקה, כריס סליח, לאחר ששמע את הדמו דיסק של הלהקה, והוא התרשם מביצועי הלהקה. לבסוף פגש את סולן הלהקה, טיילר ג'וזף, לאחר ההופעה, וימים בודדים לאחר מכן, הצמד החל לבלות יחד והפכו לחברים.

מאוחר יותר באותה השנה, ניק תומאס וכריס סליח עזבו את הלהקה עקב עומס יתר בלוח הזמנים שלהם, ודאן עזב את עבודתו ב-Guitar Center על מנת לנגן בהופעה אחת עם ג'וזף. הוא ניגן בהופעה לא חוקית, והספיק לנגן רק שיר אחד לפני שהמשטרה הגיעה וביטלה את ההופעה. לאחר אותו היום, דאן הפך רשמית למתופף הלהקה. השניים הוציאו ביחד את אלבום הלהקה השני, Regional at Best, ב-8 ביולי 2011, וחתמו על חוזה עם אטלנטיק רקורדס ו-Fueled by Ramen באפריל 2012.

האלבום השלישי של הלהקה, Vessel, יצא ב-8 בינואר 2013.

האלבום הרביעי של הלהקה, Blurryface, יצא ב-17 במאי 2015.

אלבומם החמישי של הלהקה, Trench, יצא ב-11 ביולי 2018.

האלבום השישי של הלהקה, Scaled and Icy, יצא ב-21 במאי 2021.

האלבום השביעי של הלהקה, Clancy, יצא ב-24 במאי 2024.

## חיים אישיים
היה במערכת יחסים עם השחקנית דבי ראיין מחודש מאי 2013 עד ספטמבר 2014. בשנת 2017 חזרו דאן וראיין שוב לזוגיות, וב-23 בדצמבר 2018 הודיעו בני הזוג על אירוסיהם דרך הרשתות החברתיות. ב-22 במאי הודיעו בני הזוג שב-30 בדצמבר (בשנה החדשה) הם יתחתנו
לדאן יש קעקוע של עץ על זרועו הימנית אשר מסמל את מה שהוא מאמין בו. עם זאת, הוא מעדיף לומר לאנשים את משמעות הקעקוע שלו באופן אישי ולא באינטרנט על מנת שלא יהפוך לוויראלי.

לדאן ולחברו ללהקה טיילר ג'וזף ישנו קעקוע עם האות 'X' על גופם אשר מסמלת את עיר הולדת שניהם, קולומבוס, אוהיו. הקעקוע של דאן ממוקם מאחורי אוזנו הימנית.

## קישורים חיצוניים

קטגוריה:Twenty One Pilots
קטגוריה:מתופפים אמריקאים
קטגוריה:אמריקאים שנולדו ב-1988
פריון תת-החלפתי

שמאל|ממוזער|400x400px|מיפוי מדינות על פי פריון (2015)
**פריון תת-החלפתי** (Sub-replacement fertility) מתאר שיעור פריון אשר (אם מתקיים באופן יציב) מוביל לכך שדור ההמשך יהיה קטן מספרית מאשר הדור הקודם בתקופה נתונה. משמעו של  פריון מתחת לרמת התחלופה הוא שלאם יולדת נולדת בממוצע פחות מבת אחת שתחליף אותה בעתיד כיולדת.
 
מטעמי נוחות משתמשים במדינות המערב במספר 2.1 (ילדים לאישה) כדי לתאר את המספר  שמתחתיו שיעור הפריון הוא מתחת לרמת התחלופה, אבל במדינות מתפתחות, שבהן שיעורי התמותה של ילדים גבוהים יותר, השיעור עלול להיות גבוה יותר ואפילו עד כדי 3.4.  
המספר 2.1 מייצג את דור ההמשך של האימהות. מאחר שבלידות נולדים בממוצע 106 תינוקות זכרים לכל 100 תינוקות נקבות, הרי שלאם צריכים להיוולד בממוצע 2.06 ילדים, כדי שתיוולד בממוצע ילדה אחת שתחליף אותה כיולדת. המספר מעוגל כלפי מעלה ל-2.1.

שיעור הפריון התת-החלפתי הממוצע של כלל העולם עמד בשנת 2003 על 2.33 ילדים לאישה. שיעור פריון תת-החלפתי גבוה נובע מהעדפת בנים בלידה (למשל בסין ובהודו) ו/או מתמותת תינוקות גבוהה, כך שהיחס הנדרש כדי להביא יולדת עתידית אחת גבוה יותר מ-2.1.

בעשרות השנים האחרונות חלה ירידה עקבית וחדה בשיעורי הפריון הכולל בעולם כולו, ולכן במדינות רבות שיעור הפריון ירד אל מתחת לרמת התחלופה. שיעור הפריון נמוך משיעור התחלופה הדמוגרפי, נכון ל-2015, בכמחצית מאוכלוסיית העולם. שיעור פריון מתחת לרמת התחלופה קיים כמעט בכל מדינות אירופה, בארצות הברית, קנדה, יפן, סין ומדינות רבות נוספות. נכון ל-2010, כ-48% מאוכלוסיית העולם חיה במדינות עם שיעור פריון מתחת לרמת התחלופה. אולם בחלק גדול ממדינות אלו נמשך גידול מתון באוכלוסייה עקב הגירה והתארכות תוחלת החיים, ובשל העובדה שהירידה באוכלוסייה כתוצאה ממעבר לתת-פריון מתחילה שנים רבות לאחר המעבר. ביפן, למשל, ירד הפריון מתחת לרמת התחלופה כבר בשנות השבעים, אך האוכלוסייה החלה לרדת רק בסביבות 2008.

ואולם, שיעורי פריון נמוכים עלולים לגרום להזדקנות האוכלוסייה על שלל הבעיות הכלכליות והחברתיות הכרוכות בה.

## קישורים חיצוניים

## הערות שוליים

קטגוריה:דמוגרפיה
קטגוריה:גאוגרפיה אנושית
נבחרת איי פארו בכדורגל נשים

**נבחרת איי פארו בכדורגל נשים** מייצגת את איי פארו בתחרויות כדורגל נשים בינלאומיות ומנוהלת על ידי התאחדות הכדורגל של איי פארו. הנבחרת נחשבת לאחת החלשות באירופה, אך לזכותה שלוש זכיות בטורניר הכדורגל של משחקי האיים.
## היסטוריה
משחקה הראשון של הנבחרת נערך ב-1986, בסדרת מפגשים מול איסלנד. למרות שהנבחרת הייתה קיימת מאז שנה זו, הן פיפ"א והן אופ"א לא החשיבו את משחקיה שנערכו לפני 1988 כרשמיים. לפיכך, משחקה הרשמי הראשון של איי פארו התקיים ב-24 בספטמבר 1995 במסגרת מוקדמות אליפות אירופה 1997, נגד אירלנד. אחרי שהסתיימו משחקי המוקדמות, החליטה התאחדות הכדורגל של המדינה להפסיק את פעילות נבחרת הנשים כמעט לחלוטין על מנת להפחית עלויות. בשנים אלה, לא נסעה הנבחרת למשחקים מחוץ למדינה וקיימה רק משחקי ידידות.

ב-2004, לאחר שמונה שנות הפסקה, חזרה הנבחרת לפעילות שוטפת. המפעל הראשון בו השתתפה היה מוקדמות אליפות אירופה 2009, במהלכן השיגה את ניצחון השיא שלה - 0-7 על מקדוניה. למרות זאת, לא הצליחה איי פארו לעבור את השלב המוקדם וסיימה רק במקום השלישי בביתה. 

ב-28 בנובמבר 2012, ערכה איי פארו משחק נגד לוקסמבורג. במשחק זה שיחקו יחדיו בארה סקאלה קלאקסטיין וביתה בת ה-17, איידוור. אירוע זה נחשב לפעם הראשונה בתולדות הכדורגל שאם וביתה שיחקו יחד באותו משחק בינלאומי. בנוסף לנבחרת, שיחקו השתיים ביחד בקבוצת KI קלאקסוויק מהליגה המקומית מ-2010 עד 2015.

## כל [[גביע העולם בכדורגל לנשים|גביעי העולם]]
*1991 עד 2011 - לא נרשמה
*2015 - לא העפילה

## כל אליפויות אירופה
*1984 עד 1995 - לא נרשמה
*1997 - לא העפילה
*2001 - לא נרשמה
*2005 - לא נרשמה
*2009 עד 2025 - לא העפילה

## קישורים חיצוניים
* 

## הערות שוליים

קטגוריה:איי פארו: כדורגל
איי פארו
טרוביץ

ממוזער|שמאל|טרוביץ 1930
**טרוביץ** (באוקראינית: **Торговиця**; בפולנית: **Targowica**) היא עיירה קטנה במחוז רובנו שבמערב אוקראינה, בה התקיימה עד השואה קהילה יהודית גדולה.

## תולדות היישוב
טרוביץ נזכרת לראשונה בתחילת המאה ה-15, ובאמצע המאה ה-16 הוענקו לה זכויות עיר. לאחר מלחמת העולם הראשונה נכללה העיירה בתחום הרפובליקה הפולנית השנייה.

## יהודי טרוביץ
התיעוד הראשון לישיבת יהודים בעיירה הוא משנת 1569, ובתחילה היו יהודיה כפופים לקהילת לוצק. בשנת 1720 נערך בעיירה כינוס של גליל ווהלין מטעם ועד ארבע הארצות. בשנת 1897 נמנו בעיירה 891 יהודים, רוב מוחלט בקרב תושביה.

במהלך מלחמת העולם הראשונה נערכו קרבות בין האוסטרים והרוסים בקרבת העיירה, ורוב בתיה ניזוקו. לאחר המלחמה התעמרו ביהודי העיירה חיילי הצבא הכחול.

בין מלחמות העולם נמנו בעיירה 660 יהודים, רוב תושביה, והתקיימה בה פעילות ציונית, כאשר חלק מבוגרי תנועות הנוער בה עלו ארצה.

### בשואה
עם כיבוש העיירה בידי הגרמנים ב-25 ביוני 1941, לאחר נסיגת הסובייטים מהאזור בתחילת מבצע ברברוסה, ערכו אלו בסיוע האוקראינים המקומיים פרעות ביהודי העיירה, תוך שוד רכוש רב ורצח של כ-20 יהודים.
 
ב-1 באוגוסט 1941 אספו הגרמנים והאוקראינים 130 גברים יהודים מהעיירה, ובהם רב הקהילה, ורצחו אותם מחוץ ליישוב. באביב 1942 גורשו יתר יהודי העיירה לגטו שהוקם באוסטרוז'ץ הסמוכה, שם שוכנו בתנאי צפיפות קשים.

ב-9 באוקטובר 1942 נרצחו בירי כ-900 מיהודי העיירה, וכן היהודים הנוספים מהגטו. כ-200 יהודים מהעיירה שהצליחו להימלט מהאקציה נתפסו ברובם, ונרצחו במקום. לאחר מכן ערכו הגרמנים והאוקראינים מצוד אחר היהודים המעטים שעוד הסתתרו ביערות הסביבה של העיירה.

## קישורים חיצוניים

* טרוביץ באתר מרכז מורשת יהדות פולין
* טרוביץ באתר JewishGen 

קטגוריה:מחוז רובנו: עיירות יהודיות
קטגוריה:שואת יהודי אוקראינה
Fairly Local

**Fairly Local** הוא סינגל מסוגת הרוק האלטרנטיבי, שנכתב על ידי חברי הלהקה האמריקאית Twenty One Pilots. שיר זה הוא חלק מאלבומה הרביעי של הלהקה, Blurryface.

'Fairly Local' הועלה ליוטיוב ב-16 במרץ 2015, והופץ כסינגל יום לאחר מכן.

## רשימת השמעה
### [[הורדה דיגיטלית]]/[[הזרמת מוזיקה]]

## מיקומי שיא
### מצעדים שבועיים

### מצעדי סוף שנה

## היסטורית הוצאות

## קישורים חיצוניים

* המילים לשיר באתר MetroLyrics

קטגוריה:שירי Twenty One Pilots
קטגוריה:שירים באנגלית
קטגוריה:שירי היפ הופ אמריקאיים
קטגוריה:שירי רוק אמריקאיים
יאבוז'נו

**יאבוז'נו** (בפולנית: **Jaworzno**) היא עיר מחוז בפרובינציית שלזיה שבפולין, בסמוך לקטוביץ.

## תולדות היישוב
יאבוז'נו נזכרת מהמחצית הראשונה של המאה ה-13, ומסוף המאה ה-18 החלה להתפתח כיישוב תעשייתי, משהחלו בכריית פחם במקום. בחלוקת פולין בסוף המאה ה-18 נכללה יאבוז'נו בתחום אוסטריה.

בשנת 1933, תחת שלטון הרפובליקה הפולנית השנייה, הוענק ליישוב מעמד של עיר, ובשנים אלה שימשה העיר כצומת מסילות ברזל מרכזי.

## יהודי יאבוז'נו
יהודים ישבו בעיר משנות פיתוחה התעשייתי. בשנת 1898 פרעו ביהודי היישוב איכרי הסביבה, בעידוד הכמרים המקומיים. פרעות אלה שבו על עצמן בשנת 1905, וכן בשנת 1918.

בין מלחמות העולם נמנו בעיר 1,346 יהודים, קרוב לעשירית מתושביה, ורובם נמנו על תנועת החסידות. בשנים אלה התקיימה בעיר גם פעילות ציונית, ופעל בה בית ספר עברי. משנת 1930 צבי הירשהורן כיהן כרב העיר. 

### בשואה
עם כיבוש העיר בידי הגרמנים בתחילת ספטמבר 1939, הם רצחו בה כמה יהודים, ובהמשך הוטל על הקהילה המקומית סכום כופר גבוה, תוך לקיחת בני ערובה להבטחת התשלום. בד בבד, נחטפו יהודי העיר לעבודות כפייה, תוך ביצוע מעשי התעללות ועינויים אקראיים בקרבם. בנובמבר 1939 נצטוו יהודי העיר לענוד סרט זרוע, שהומר בהמשך בטלאי צהוב, והוטלו עליהם מגבלות תנועה ביישוב. בקיץ 1940 הועברו לעיר יהודים שגורשו מכפרי הסביבה, ומספר יהודי המקום הגיע ל-2,295 איש. כמה חודשים לאחר מכן שולחו מהעיר מאות יהודים למחנות עבודה.

במאי 1942 ריכזו הגרמנים את יהודי העיר בכיכר השוק, תוך שהם יורים במנסים להימלט, ובהם ילדים רבים. לאחר סלקציה שולחו חלק מהיהודים למחנות עבודה, וכ-1,000 איש, ובהם קשישים וילדים, רוכזו במבנה בית הכנסת המקומי במשך מספר ימים, ולאחר מכן הוצעדו לחשאנוב, ומשם שולחו בקרונות משא לאושוויץ. ביולי 1942 חוסל סופית היישוב היהודי בעיר, באקציה בה שולחו אחרוני יהודי העיר לאושוויץ.

באמצע יוני 1943 הוקם בעיר מחנה הריכוז יאבוז'נו ביוזמת החברה הגרמנית לחשמל בשלזיה עלית (א.ו.או). מחנה זה היה שלוחה של מחנה אושוויץ. את הצריפים ששימשו את המחנה בנו יהודים מיוון, ובכל אחד מ-14 הצריפים שוכנו כ-240 איש. במחנה הועסקו היהודים בעבודות פרך, חלקן במכרות פחם, והם הוחזקו בו בתנאי רעב. בסך הכל עברו במחנה זה כ-13,500 אסירים, והתמותה בו הייתה גדולה.

בנובמבר 1943 ניסתה קבוצת אסירים להימלט מהמחנה באמצעות מנהרה, אך הדבר נתגלה לגרמנים, ו-26 מחבריה הוצאו להורג בתלייה פומבית. ב-17 בינואר 1945 חוסל מחנה העבודה, וכ-3,200 האסירים שעוד ישבו בו הוצעדו ללא מזון או שתייה במשך שלושה ימים אל מחנה בלחהאמר (בלאחובניה שלונסקה). משם המשיכו רובם בצעדות המוות לעבר מחנה גרוס-רוזן, ומשם לבוכנוואלד, תוך כדי כך שיורים במאות מהם במהלך המסע.
## לקריאה נוספת
***יוסף מ. אנגל: עם הנקמה תבוא הנחמה-עדותו של ניצול מהתופת**, הוצאת סלע מאיר, 2023.

## קישורים חיצוניים

* 
* יאבוז'נו באתר מרכז מורשת יהדות פולין
* 
*טיול שורשים בעיירה יאבוז'נו באתר Single_Dad_Traveler
*
* 
* 

קטגוריה:שלזיה (פרובינציה): ערים
קטגוריה:שואת יהודי פולין: קהילות
קטגוריה:קהילות יהודיות בפולין
קטגוריה:יישובים שהוקמו במאה ה-13
גריגוריס קסטנוס

**גריגוריס קסטנוס** (ביוונית: ** Γρηγόρης Κάστανος**; נולד ב-30 בינואר 1998 בקפריסין) הוא כדורגלן קפריסאי המשחק בעמדת הקשר ההתקפי בהלאס ורונה בהשאלה מסלרניטנה ובנבחרת קפריסין.

## קריירה
קסטנוס נולד בקפריסין. הוא החל לשחק באקדמית הנוער של אנוסיס נאון פראלימני, ובשנת 2014 עבר לאקדמית הנוער של יובנטוס. ב-18 בינואר 2017 הושאל לפסקארה עד לסיום העונה.

ב-26 ביולי 2017 הושאל לזולטה ורכם מליגת העל הבלגית.

ב-28 במרץ 2015 ערך קסטנוס את הופעת הבכורה שלו בנבחרת קפריסין, כשנכנס כמחליף בדקה ה-84 בהפסד 0–5 לנבחרת בלגיה במסגרת מוקדמות יורו 2016. בנובמבר 2020 הוא כבש צמד ובכך הבטיח ניצחון הנבחרת על לוקסמבורג.

## קישורים חיצוניים

קטגוריה:כדורגלנים קפריסאים
קטגוריה:קשרי כדורגל קפריסאים
קטגוריה:פאראלימני: כדורגלנים
קטגוריה:כדורגלני יובנטוס
קטגוריה:כדורגלני פסקארה
קטגוריה:כדורגלני זולטה ורכם
קטגוריה:כדורגלני פרוזינונה
קטגוריה:כדורגלני סלרניטנה
קטגוריה:כדורגלני הלאס ורונה
קטגוריה:ספורטאים זרים באיטליה
קטגוריה:ספורטאים זרים בבלגיה
קטגוריה:כדורגלני נבחרת קפריסין
קטגוריה:קפריסאים שנולדו ב-1998
ביורן ביארנאסון

**ביורן ביארנאסון** (באיסלנדית: **Björn Bjarnason**; נולד ב-14 בנובמבר 1944) הוא פוליטיקאי ועיתונאי איסלנדי. אביו, ביארני בנדיקטסון, היה ראש ממשלת איסלנד בשנים 1970-1963. ביארנאסון נשואי לרות אינגולפסדוטיר והוא אב לשניים.

## קורות חייו

בשנת 1964 ביארנאסון סיים את לימודיו בגימנסיית רייקיאוויק והחל בלימודי משפטים באוניברסיטת איסלנד. בזמן הלימודים הוא היה פעיל פוליטי בארגוני הסטודנטים. במהלך אותה תקופה ביארנאסון גם שירת במשמר החופים של איסלנד. בשנת 1971 הוא קיבל תואר מוסמך במשפטים.

בשנים 1974-1971 ביארנאסון היה מנהל ההוצאה לאור בהוצאת הספרים "אלמנה בוקאפלאגיד". ב-1974 הוא עבד כעורך חדשות החוץ של העיתון "ויסיר", ובשנת 1975 היה סגן מנכ"ל משרד ראש הממשלה (במהלך כהונתו של גייר האלגרימסון ממפלגת העצמאות כראש הממשלה). גם אחרי שעזב את המשרה באותה שנה, הוא המשיך לעבוד במשרד ראש הממשלה (תחת הלגרימסון וגם מחליפו מהמפלגה הפרוגרסיבית - אולאפור יוהאנסון).

בשנים 1984-1979 ביארנאסון עבד כעיתונאי בעיתון השמרני המוביל במדינה - "מורגונבלאדיד", ובשנים 1991-1984 היה סגן העורך הראשי בעיתון. בשנת 1988 הוא נכח כאחד מנציגי התקשורת בכנס של קבוצת בילדרברג. 

בשנת 1991 ביארנאסון נבחר לראשונה לאלת'ינגי (פרלמנט) במחוז הבחירה של רייקיאוויק מטעם מפלגת העצמאות הימנית. באותה שנה הוא נכח בפעם השנייה בכנס של קבוצת בילדרברג, ובשנת 1993 בפעם השלישית. ב-19 בפברואר 1995 הוא הקים אתר אינטרנט משלו (הראשון אי-פעם של פוליטיקאי איסלנדי), בו השתמש כבלוג.

בשנים 2002-1995 ביארנאסון כיהן כשר החינוך, המדע והתרבות (בממשלות אודסון השנייה והשלישית). ב-1995 הוא השתתף בפעם הרביעית בכנס של קבוצת בילדרברג. ב-2 במרץ 2002 ביארנאסון הוחלף במהלך כהונתה של ממשלת אודסון השלישית (באותה שנה הוא הוביל את מסע הבחירות לעיריית רייקיאוויק מטעם מפלגת העצמאות, אך היא לא הצליחה לנצח).

בשנים 2009-2003 ביארנאסון כיהן כשר המשפטים והכנסייה (בממשלת אודסון הרביעית ובשתי הממשלות של גייר הארדה). ב-1 בפברואר 2009 הוא עזב את התפקיד לטובת מחליפתו מממשלת המעבר, אחרי שממשלתו השנייה של הארדה התפטרה בגלל המשבר הכלכלי במדינה.

## קישורים חיצוניים

קטגוריה:פוליטיקאים איסלנדים
קטגוריה:ילידי 1944
טארנורודה

**טארנורודה** (באוקראינית: **Тарноруда**; בפולנית: **Tarnoruda**; ביידיש: **טאַרנערודע**) הוא כפר זעיר במחוז טרנופול שבמערב אוקראינה, על גדת נהר זברוץ', בו התקיימה עד השואה קהילה יהודית.

## תולדות היישוב
הכפר נזכר לראשונה בשנת 1578, והחל להתפתח כיישוב עירוני בשנות ה-70 של המאה ה-19. ריחוקו של היישוב ממסילות הברזל, ונטישת תושביו בתחילת המאה ה-20, הביאו אותו לממדים של כפר קטן. לאחר חלוקת פולין האזור נכלל בשטחי האימפריה האוסטרו-הונגרית. לאחר מלחמת העולם הראשונה, ובהתאם להסכם ריגה, נכלל היישוב בתחום הרפובליקה הפולנית השנייה. בשנת 1939 הוא סופח לברית המועצות.

## יהודי טארנורודה
יהודים ישבו בכפר במאה ה-19, ובסוף אותה מאה ניהלו במקום קהילה עצמאית. בשנת 1880 נמנו ביישוב 320 יהודים, ובין מלחמות העולם נמנו בו 148 יהודים.

בחורף 1943-1942, תחת הכיבוש הגרמני של האזור, נרצחו בירי 138 היהודים שנותרו ביישוב.

## קישורים חיצוניים

* טארנורודה ב אתר מרכז מורשת יהדות פולין
* טארנורודה באתר JewishGen 

קטגוריה:גליציה
קטגוריה:מחוז טרנופול: עיירות יהודיות
קטגוריה:שואת יהודי אוקראינה
קטגוריה:יישובים שהוקמו במאה ה-16
ויסנטה איבורה

**ויסנטה איבורה דה לה פואנטה** (בספרדית: **Vicente Iborra de la Fuente**; נולד ב-16 בינואר 1988 במונקדה שבספרד) הוא כדורגלן עבר ספרדי המשחק בעמדת הקשר האחורי. כיום הוא משמש כעוזר מאמן של קבוצת לבאנטה מהלה ליגה.

## קריירה
### לבאנטה
איבורה נולד במונקדה שבספרד וגדל במחלקת הנוער של לבאנטה. בתחילת עונת  ערך 17 הופעות בלבאנטה ב', קבוצת המילואים של לבאנטה. עזיבתם של מספר שחקנים בשל מצב כלכלי קשה של לבאנטה הביאה להעלתו לקבוצה הראשונה. ב-9 בינואר 2008 ערך את הופעת הבכורה שלו בקבוצה, במשחק בגביע המלך נגד חטאפה, וב-13 בינואר 2008 ערך את הופעת הבכורה שלו בליגת העל הספרדית, כשהחליף את פדרו לאון בדקה ה-69 במשחק נגד ריאל מדריד במסגרת המחזור ה-19. ב-30 במרץ 2008 הבקיע את שער הבכורה שלו בליגה, שער בדקה ה-90 בהפסד 1–2 לאלמריה במסגרת המחזור ה-30.

### סביליה
ב-16 באוגוסט 2013 חתם על חוזה לחמש שנים בסביליה. ב-25 באוגוסט 2013 ערך את הופעת הבכורה שלו במועדון, כששיחק במחצית הראשונה בתיקו 0-0 נגד קבוצתו לשעבר, לבאנטה, במסגרת המחזור השני בליגה. ב-24 בנובמבר 2013 הבקיע את שער הליגה הראשון שלו בסביליה, שער בדקה ה-88 בניצחון 0–4 על ריאל בטיס במסגרת המחזור ה-14.

ב-18 במאי 2014 הבקיע צמד שערים בניצחון הליגה 3-1 על אלצ'ה במסגרת המחזור ה-38 והאחרון. בעונת  הוסט על ידי המאמן אונאי אמרי לתפקיד מעט יותר התקפי בקישור, והבקיע 9 שערים בכל המסגרות, 7 מהם בליגה. איבורה זכה יחד עם סביליה בליגה האירופית לעונת , אך לא שיחק במשחק הגמר נגד בנפיקה ליסבון, ובליגה האירופית לעונת , בו עלה כמחליף במשחק הגמר נגד דניפרו דניפרופטרובסק בדקה ה-89. עונה לאחר מכן שוב עלה מהספסל דקה לסיום גמר הליגה האירופית 2016, בו גברה סביליה 1–3 על ליברפול.

### לסטר סיטי
ב-6 ביולי 2017 חתם בלסטר סיטי. ב-19 בספטמבר ערך את הופעתו הבכורה בקבוצה בניצחון 0–2 על ליברפול בגביע הליגה, בו בישל שער. ב-30 בספטמבר ערך את הופעתו הבכורה בליגה בתיקו 0-0 נגד בורנמות'. ב-4 בנובמבר 2017 הבקיע את שערו הראשון בקבוצה בתיקו 2-2 נגד סטוק סיטי. בעונתו הראשונה בקבוצה כבש 3 שערים ב-26 הופעות בכל המסגרות.

### ויאריאל
ב-7 בינואר 2019 חתם בויאריאל.

ב-26 במאי 2021 זכה עם ויאריאל בליגת האירופית לאחר שקבוצתו ניצחה בפנדלים את קבוצת מנצ'סטר יונייטד.

#### חזרה ללבאנטה
ב-29 ביולי 2022 הושאל לקבוצת נעוריו לבאנטה.

### אולימפיאקוס
ב-11 ביולי 2023 חתם באולימפיאקוס מליגת העל היוונית.

### לבאנטה
ב-9 ביולי 2024 החל את התקופה השלישית שלו בלבאנטה, כאשר חתם לעונה אחת עם אפשרות לעונה נוספת.

## תארים
; סביליה
* הליגה האירופית (3): , , 

; ויאריאל
* הליגה האירופית (1): 2020/2021

## קישורים חיצוניים

קטגוריה:כדורגלנים ספרדים
קטגוריה:קשרי כדורגל ספרדים
קטגוריה:כדורגלני לבאנטה
קטגוריה:כדורגלני סביליה
קטגוריה:כדורגלני לסטר סיטי
קטגוריה:כדורגלני ויאריאל
קטגוריה:כדורגלני אולימפיאקוס
קטגוריה:ספורטאים ספרדים באנגליה
קטגוריה:ספורטאים ספרדים ביוון
קטגוריה:ספרדים שנולדו ב-1988
מקש Alt

ממוזער|מקש Alt (באדום)
מקש **Alt** (מהמילה האנגלית "Alternate", דהיינו "להחליף") הוא מקש במקלדת המחשב. הוא משמש, בשילוב מקש אחר, ליצירת מקשי קיצור במחשב. פונקציה דומה יש למקש מקש Ctrl, ולעיתים יוצרים שילוב של שני מקשים אלה עם מקש נוסף. מקש Alt ממוקם בשני צדי מקש הרווח. צורתו היא לרוב מרובעת ועליו כתוב באנגלית Alt.

במקלדות של חברת אפל המשווקות עם מחשבי מקינטוש, מקש Alt אינו מופיע, ובמקומו מופיע מקש בשם Option שתפקודו, לרוב, זהה לזה של מקש Alt.

## Alt ימני (Alt Gr)

בחלק ממקלדות המחשב, מקש ה־Alt הימני נקרא AltGr (קיצור של Alt Graph). תפקידו של מקש זה לסייע בכתיבת אותיות ניקוד לטיניות (ä, ó, ö, æ וכדומה) וכן אותיות או סימנים ייחודיים לכל שפה.

במקלדת עברית, שימוש במקש ה־Alt הימני מסייע בכתיבת:
* סמל השקל הישראלי החדש ( ← ₪)
* סימן ההטעמה (ב֫וקר) ( ← ֫ )
* סימן הרפה (פֿ) ( ← ֿ )
* מקף ( ← ־)
* קו מפריד ( ← – )

## שילובים עם המקש Alt
* Ctrl+'''Alt'''+Delete = אתחול המחשב או הצגת מסך תפריט המאפשר פונקציות אחדות, בהן אתחול המחשב.
* **Alt**+F4 = יציאה מהחלון.
* **Alt**+Tab = מעבר בין חלונות פתוחים.
***Alt** + אות שמסומנת בקו תחתון = מעבר לתפריט הרצוי

## ראו גם
*מקש Ctrl
*מקש Shift
*מקשי קיצור

## קישורים חיצוניים

קטגוריה:מקשים
אנופול (פירושונים)

## עיירות הנקראות אנופול המתועדות בוויקיפדיה באנגלית
*1. האניפולי - עיר במחוז חמלניצקי באוקראינה. עד לשואה העיירה החסידית וממנה רבי זוסיא (זושא) מהאניפולי
*2. אנופול במחוז לובלין שבחבל לובלין במזרח פולין. עד לשואה עיירה יהודית גדולה. נקרא גם אנופול-ראחוב, אך אין לבלבלו עם הכפר הסמוך בשם זה
*3. אנופול במחוז חלם הנמצאת בחבל לובלין שבמזרח פולין
*4. אנופול במחוז הרובישוב בחבל לובלין שבמזרח פולין
*5. אנופול במחוז לוברטוב בחבל לובלין שבמזרח פולין
*6. אנופול במחוז גוסטינין במחוז מסוביאן במזרח מרכז פולין
*7. אנופול במחוז גרויק במחוז מסוביאן במזרח מרכז פולין
*8. אנופול במחוז פרזסניץ במחוז מסוביאן במזרח מרכז פולין
*9. אנופול במחוז ווליומין במחוז מסוביאן במזרח מרכז פולין
*10. אנופול במחוז קליש במערב מרכז פולין
*11. אנופול במחוז רביץ במערב מרכז פולין
*12. אנופול במחוז סרודה וילקופולסקה בחבל פוזנן שבמערב מרכז פולין
*13. אנופול במחוז זלוטוב בחבל פוזנן שבמערב מרכז פולין
*14. אנופול סטארה בחבל לודז' שבמרכז פולין
*15. אנופול החדשה בחבל לודז' שבמרכז פולין
מלון גליה

ממוזער|מלון "גליה"
**מלון "גליה"** (ידוע גם בשם **סרדה** בדרום-מזרח אסיה) הוא זן מכלוא מסוג F1 של מלון מקבוצת רטיקולטוס. מקורו הוא בהכלאה של מלון מזן "העוגן" שהוא בעל ציפה ירוקה ומלון מזן "קרימקה" שהוא בעל קליפה מרושתת. הזן גליה פותח במרכז מחקר נווה יער של מכון וולקני בישראל על ידי דר' צבי קרחי, שהתמחה בטיפוח מיני דלועיים (אניקה גוברס ואברהם פנטי היו שותפים בפיתוח). הזן יצא לשוק ב-1973 ונקרא כך על שם של בתו של צבי קרחי. מלונים מטיפוס ”גליה“ מטופחים גם כיום (נכון ל-2013) על ידי חברות זרעים בינלאומיות ונמכרים למדינות שונות ברחבי העולם.

משקלו הממוצע של פרי בודד הוא קילוגרם אחד לערך. צורת הפרי היא עגולה וקליפתו מרושתת בקווים צפופים ומחוספסים. בהבשלה מלאה צבע הקליפה הוא צהוב. טעם מלון גליה נחשב כעשיר וארומטי והוא בעל תכולה גבוהה של מוצקים מסיסים (ערכים של עד 18% אפשריים, אם כי ערכים מעל 11% נחשבים כראויים לשיווק מסחרי). בשלותו נבחנת על ידי צבע הקליפה, רקמת ניתוק והריח, ולא על ידי רכות או יובש הגבעול כפי שנעשה לעיתים בדלועיים. אם נשמר שלם בטמפרטורת החדר, הפרי שומר על איכותו, אך לאחר שנחתך, חלקים שלא נאכלו צריכים להיעטף ולהישמר בקירור כדי לשמור על טעמם.

מלון הגליה נחשב כנוח לגידול ומגודל במדינות רבות ברחבי העולם, בהן: פקיסטן, ברזיל, צ'ילה, גואטמלה, פורטוגל, ספרד, מרוקו, מדינות הדרום בארצות הברית, קוסטה ריקה, פנמה, הונדורס, יוון, טורקיה, מצרים וישראל.

נכון לשנת 2002, היקף גידול מלון גליה בעולם היה כ-300–500 אלף טונות לשנה.

## קישורים חיצוניים

## הערות שוליים

קטגוריה:דלועיים
קטגוריה:ישראל: המצאות
קטגוריה:פירות מאכל
בנז'מן סטאמבולי

**בנז'מן סטאמבולי** (בצרפתית: **Benjamin Stambouli**; נולד ב-13 באוגוסט 1990 במרסיי שבצרפת) הוא כדורגלן צרפתי המשחק בעמדת הקשר האחורי בקבוצת מץ הצרפתית.

## חיים אישיים
סטאמבולי נולד במרסיי שבצרפת. אביו של סטאמבולי הוא הנרי סטאמבולי, כדורגלן ומאמן עבר ששיחק בין היתר במונקו ובמרסיי. סבו של סטאמבולי הוא ז'רארד באנידה, מאמן עבר שאימן בין היתר את מונקו ואת מרסיי. דודו של סטאמבולי הוא לורן באנידה, מאמנה של אל-עורובה מליגת העל הסעודית, שאימן בעבר את מונקו.

## קריירת מועדונים
### מונפלייה
בגיל 6 החל לשחק במחלקת הנוער של מרסיי, ובהמשך שיחק במחלקות הנוער של גאליה איזה ושל סדאן. בגיל 14 עבר למחלקת הנוער של מונפלייה. ב-3 במרץ 2010 חתם על חוזה מקצועני ראשון במונפלייה, חוזה ל-3 שנים. ב-7 באוגוסט 2010 ערך את הופעת הבכורה שלו בליגת העל הצרפתית, כששיחק 90 דקות בניצחון 0–1 על בורדו במסגרת המחזור הראשון בעונת . בעונת  לקח סטאמבולי חלק בזכייתה הראשונה של מונפלייה באליפות צרפת, עם 26 הופעות. בעונת  ערך בין היתר 3 הופעות במונפלייה ב', קבוצת המילואים של מונפלייה. ב-13 באפריל 2013 הבקיע את שער הבכורה שלו במועדון, שער בתוספת הזמן של המחצית השנייה בהפסד 2–4 לבורדו במסגרת המחזור ה-32 בליגה. בעונת  היה שחקן הרכב קבוע עם 36 הופעות ב-38 מחזורים ומונה לקפטן משנה.

### טוטנהאם הוטספר
ב-1 בספטמבר 2014 אושר כי סטאמבולי חתם בטוטנהאם הוטספר מהפרמייר ליג. ב-13 בספטמבר 2014 ערך סטאמבולי את הופעת הבכורה שלו בפרמייר ליג, כשנכנס כמחליף בדקה ה-70 בתיקו 2-2 נגד סנדרלנד במחזור הרביעי. ב-27 בנובמבר 2014 הבקיע את שער הבכורה שלו במועדון, במשחק במסגרת שלב הבתים של הליגה האירופית לעונת  נגד פרטיזן בלגרד שנגמר בניצחון 0–1 של טוטנהאם הוטספר. בעונתו היחידה במועדון ערך 12 הופעות בלבד בפרמייר ליג.

### פריז סן-ז'רמן
ב-20 ביולי 2015 אישר לורן בלאן, מאמנה של פריז סן-ז'רמן, כי סטאמבולי חתם במועדון תמורת 6 מיליון ליש"ט. ב-1 באוגוסט 2015 ערך את הופעת הבכורה שלו במועדון, שהחליף את מרקו וראטי בדקה ה-70 בניצחון 0–2 על ליון בגביע האלופות הצרפתי . ב-7 באוגוסט 2015 ערך את הופעת הבכורה שלו בליגה במדי פריז סן-ז'רמן, כשהחליף את מרקו וראטי בדקה ה-73 בניצחון 0–1 על ליל במסגרת המחזור הראשון.

### שאלקה 04
ב-26 באוגוסט 2016 חתם סטאמבולי בשאלקה 04 מהבונדסליגה ל-4 עונות.

### אדנה דמירספור
ב-26 ביולי 2021 חתם סטאמבולי לשנתיים באדנה דמירספור מליגת העל הטורקית.

### סטאד ריימס ומץ
ב-1 בפברואר 2024 חזר לצרפת וחתם בסטאד ריימס עד לסיום העונה. ב-10 בספטמבר 2024 חתם במץ.

## תארים
### כשחקן
#### מונפלייה
* אליפות צרפת (1): 2011/2012

#### פריז סן-ז'רמן
* גביע האלופות הצרפתי (1): 2015
* אליפות צרפת (1): 2015/2016
* גביע הליגה הצרפתית (1): 2015/2016

## קישורים חיצוניים

קטגוריה:כדורגלנים צרפתים
קטגוריה:קשרי כדורגל צרפתים
קטגוריה:מרסיי: כדורגלנים
קטגוריה:כדורגלני מונפלייה
קטגוריה:כדורגלני טוטנהאם הוטספר
קטגוריה:כדורגלני פריז סן-ז'רמן
קטגוריה:כדורגלני שאלקה 04
קטגוריה:כדורגלני אדנה דמירספור
קטגוריה:כדורגלני סטאד ריימס
קטגוריה:כדורגלני מץ
קטגוריה:ספורטאים צרפתים באנגליה
קטגוריה:ספורטאים צרפתים בטורקיה
קטגוריה:צרפתים שנולדו ב-1990
ז'אבינקה

**ז'אבינקה** (בבלארוסית: **Жабінка**; בפולנית: **Żabinka**; ביידיש: **זשאבינקע**) היא עיירה במחוז ברסט שבמערב בלארוס, ממזרח לברסט ועל גדת נהר מוחאבץ, בה התקיימה עד השואה קהילה יהודית.

## תולדות היישוב
העיירה נזכרת לראשונה בשנת 1817, ובשנת 1882 נבנתה בה תחנת רכבת, בקו שחיבר בין ורשה, בריסק ומוסקבה. לאחר מלחמת העולם הראשונה, ובהתאם להסכם ריגה, נכללה העיירה בתחום הרפובליקה הפולנית השנייה.

## יהודי ז'אבינקה
ממוזער|אנדרטה לזכר קרבנות השואה בז'אבינקה.
יהודים ישבו בעיירה מסוף המאה ה-19, הגם שרק בשנת 1903 הותר להם רשמית להתגורר בה. בשנת 1921 נמנו בעיירה 445 יהודים, מתוך 610 תושבים. בין מלחמות העולם גדל מספר היהודים ביישוב, והתקיימה בו פעילות ציונית.

כל יהודי העיירה נרצחו במהלך הכיבוש הגרמני של האזור במבצע ברברוסה, ככל הנראה באתר ההרג ההמוני ברונה גורה.

## קישורים חיצוניים

* 
* ז'אבינקה באתר מרכז מורשת יהדות פולין
* 
* 

קטגוריה:מחוז ברסט: ערים
קטגוריה:מחוז ברסט: עיירות יהודיות
קטגוריה:שואת יהודי בלארוס
טארטאקוב

**טארטאקוב** (באוקראינית: **Тартаків** - **טארטאקיב**; בפולנית: **Tartaków**; ביידיש: **טאַרטעקיוו**) היא עיירה במחוז לבוב שבמערב אוקראינה, בה התקיימה עד השואה קהילה יהודית גדולה.

## תולדות היישוב
טארטאקוב נוסדה בשנת 1426, ובמהלך המאה ה-18 הוענקו לה זכויות עיר, ונקבעו בה ירידים שנתיים וימי שוק. לאחר מלחמת העולם הראשונה, ובהתאם להסכם ריגה, נכללה העיירה בתחום הרפובליקה הפולנית השנייה.

## יהודי טארטאקוב
יהודים ישבו בעיירה מראשיתה, ונטלו חלק מרכזי במסחר שהתנהל בה. בשנות ה-40 של המאה ה-18 פעל בעיירה בית דפוס יהודי, אשר הוחרם בידי השלטונות בשנת 1754. בתקופה זו התארגנה בעיירה קהילה יהודית עצמאית.

בעת הכיבוש הרוסי של העיירה בתחילת מלחמת העולם הראשונה ערכו החיילים הקוזקים והצ'רקסים שנכנסו אליה פרעות ביהודיה, תוך אונס נשים ושוד רכוש רב. כאשר נכנסו החיילים הפולנים לעיירה בשנת 1919, פרעו גם אלו ביהודיה. לאחר המלחמה השתקמה הקהילה היהודית בעיירה בסיוע הג'וינט, ובין מלחמות העולם נמנו בעיירה 1,139 יהודים, מתוך 1,486 תושבים, והתקיימה בה פעילות של המפלגות הציוניות השונות. פעילות זו נאסרה עם כיבוש האזור בידי הסובייטים בספטמבר 1939, תוך הגליית הפליטים היהודים שהגיעו לעיירה, כמו גם כמה מהמשפחות היהודיות האמידות ביישוב, לעומק ברית המועצות.

### בשואה
עם פרוץ מבצע ברברוסה, בסוף יוני 1941, הופגזה העיירה באופן כבד בידי הגרמנים, ויהודיה נמלטו לכפרי ולשדות הסביבה. עם כניסת החיילים הגרמנים לעיירה, רצחו בה אלו בו ביום 173 יהודים. בהמשך נלקחו יהודי העיירה לעבודות כפייה, במסגרתן עונו, וחלקם נרצחו. יודנרט שמונה בעיירה לאחר מכן נצטווה להסדיר את אספקת עובדי הכפייה היהודים לגרמנים. בערב פורים תש"ב שולחו כ-50 יהודים מהעיירה למחנות עבודה בסביבת לבוב.

בסוף ספטמבר 1942 ערכו הגרמנים אקציית חיסול בעיירה, בה שילחו את כ-900 היהודים שנותרו במקום למחנה ההשמדה בלז'ץ ולגטו סוקאל. יהודים בודדים מהעיירה ששרדו את השואה לא שבו להתגורר בה, לאחר שהאוקראינים המקומיים איימו עליהם ברצח.

## קישורים חיצוניים

* טארטאקוב ב אתר מרכז מורשת יהדות פולין
* 

קטגוריה:גליציה
קטגוריה:מחוז לבוב: יישובים
קטגוריה:מחוז לבוב: עיירות יהודיות
קטגוריה:שואת יהודי אוקראינה
קטגוריה:יישובים שהוקמו במאה ה-15
הראמיש

**הראמיש קייטה פריירה סוארש** (בפורטוגזית: **Harramiz Quieta Ferreira Soares**; נולד ב-3 באוגוסט 1990 בסאו טומה שבסאו טומה ופרינסיפה), הידוע בקיצור כ**הראמיש**, הוא כדורגלן מסאו טומה ופרינסיפה המשחק כשחקן התקפה בנפטצ'י באקו מליגת העל האזרית.

## קריירת מועדונים
### תחילת הקריירה
הראמיש נולד בסאו טומה שבסאו טומה ופרינסיפה. הוא שיחק במחלקות הנוער של סיישל ושל ריאל ספורטינג קלובה, קבוצות מהליגות הנמוכות בפורטוגל. לאחר מכן החל הראמיש לשחק בקבוצות בוגרות מהליגות נמוכות בפורטוגל: או אלבאס, מיניירו אלז'וסטרלנסה ואוניאו מונטמור.

### בנפיקה
בחודש יוני 2013 חתם הראמיש בבנפיקה ליסבון, ששילמה עבורו 15 אלף אירו. הוא החל לשחק בקבוצת המילואים של בנפיקה ליסבון, בנפיקה ליסבון ב', שמשחקת בליגה הפורטוגלית השנייה. ב-10 באוגוסט 2013 ערך את הופעת הבכורה שלו בליגה, כששיחק 90 דקות בתיקו 0-0 נגד טרופנסה במסגרת המחזור הראשון. ב-21 באוגוסט 2013 הבקיע את שער הבכורה שלו בקבוצה, שער בדקה ה-79 בתיקו 2-2 נגד ביירה מאר במסגרת המחזור השלישי בליגה.

### ההשאלה לספורטינג פארנסה
ב-31 באוגוסט 2014 הושאל הראמיש לספורטינג פארנסה מהליגה הפורטוגלית השנייה לעונה אחת. ב-13 בספטמבר 2014 ערך את הופעת הבכורה שלו בקבוצה, כשנכנס כמחליף בדקה ה-54 בניצחון 1-0 על פורטו ב', קבוצת המילואים של פורטו, במסגרת המחזור השישי בליגה. ב-4 בינואר 2015 הבקיע את שער הבכורה שלו במועדון, שער בדקה ה-65 בתיקו 2-2 נגד אוליביירנסה במסגרת המחזור ה-21 בליגה. הוא סיים את עונת  עם 33 הופעות ו-8 שערים, 6 מהם בחודש האחרון של העונה. השאלתו הוארכה גם לעונת .

## קריירה בינלאומית
ב-5 בספטמבר 2015 ערך הראמיש את הופעת הבכורה שלו בנבחרת סאו טומה ופרינסיפה, כששיחק 90 דקות בהפסד 3-0 לנבחרת מרוקו במסגרת מוקדמות גביע אפריקה לאומות 2017.

## קישורים חיצוניים

קטגוריה:סאו טומה ופרינסיפה: כדורגלנים
קטגוריה:סאו טומה ופרינסיפה: חלוצי כדורגל
קטגוריה:כדורגלני פארנסה
קטגוריה:כדורגלני אקדמיקה דה קוימברה
קטגוריה:כדורגלני טונדלה
קטגוריה:כדורגלני ליישואש
קטגוריה:כדורגלני אשטוריל
קטגוריה:כדורגלני נפטצ'י באקו
קטגוריה:כדורגלני נבחרת סאו טומה ופרינסיפה
קטגוריה:ילידי 1990
אלכס איוובי

**אלכס איוובי** (באנגלית: **Alex Iwobi**; נולד ב-3 במאי 1996 בלאגוס שבניגריה) הוא כדורגלן ניגרי המשחק בעמדות קשר הכנף והחלוץ בקבוצת פולהאם ובנבחרת ניגריה.

## חיים אישיים
איוובי נולד בלאגוס שבניגריה. דודו של איוובי הוא כדורגלן העבר ג'יי ג'יי אוקוצ'ה.

## קריירת מועדונים
איוובי גדל במחלקת הנוער של ארסנל, אליה הצטרף בגיל 8. ב-27 באוקטובר 2015 ערך את הופעת הבכורה שלו בקבוצה הבוגרת, כששיחק 90 דקות בהפסד 0–3 לשפילד ונסדיי במסגרת שלב שמינית הגמר גביע הפוטבול ליג. ב-31 באוקטובר 2015 ערך את הופעת הבכורה שלו בפרמייר ליג, כשנכנס כמחליף בדקה השלישית של תוספת הזמן של המחצית השנייה בניצחון 0–3 על סוונסי סיטי במסגרת המחזור ה-11. ב-4 בנובמבר 2015 ערך את הופעת הבכורה שלו בליגת האלופות, כשהחליף את אוליבייה ז'ירו בדקה ה-85 בהפסד 1–5 לבאיירן מינכן במסגרת המחזור הרביעי של שלב הבתים לעונת 2015/2016.

ב-1 בספטמבר 2023 חתם בפולהאם, אליה עבר תמורת 22 מיליון אירו. בעונת 2024/2025 רשם עונת שיא כשכבש תשעה שערי פרמייר ליג, הכי הרבה בקריירה.

## קריירה בינלאומית
איוובי שיחק בנבחרות הצעירות של אנגליה.

ב-8 באוקטובר 2015 ערך את הופעת הבכורה שלו בנבחרת ניגריה, כשהחליף את אחמד מוסא בדקה ה-75 בהפסד 0–2 לנבחרת הרפובליקה הדמוקרטית של קונגו במשחק ידידות בבלגיה. ב-9 באוקטובר 2016 הבקיע איוובי את שער הבכורה שלו בנבחרת, שער בדקה ה-32 בניצחון 1–2 על נבחרת זמביה במסגרת מוקדמות מונדיאל 2018.

נכלל בסגל נבחרת ניגריה לטורניר גביע אפריקה לאומות 2023.

## קישורים חיצוניים

## הערות שוליים

קטגוריה:כדורגלנים ניגרים
קטגוריה:קשרי כדורגל ניגרים
קטגוריה:חלוצי כדורגל ניגרים
קטגוריה:לאגוס: כדורגלנים
קטגוריה:כדורגלני ארסנל
קטגוריה:כדורגלני אברטון
קטגוריה:כדורגלני נבחרת ניגריה
קטגוריה:כדורגלני מונדיאל 2018
קטגוריה:כדורגלני גביע אפריקה לאומות 2019
קטגוריה:כדורגלני גביע אפריקה לאומות 2021
קטגוריה:כדורגלני גביע אפריקה לאומות 2023
קטגוריה:כדורגלני גביע אפריקה לאומות 2025
קטגוריה:כדורגלני פולהאם
קטגוריה:ניגרים שנולדו ב-1996
כריסטיאן קלמנס

**כריסטיאן קלמנס** (בגרמנית: **Christian Clemens**; נולד ב-4 באוגוסט 1991 בקלן שבגרמניה) הוא כדורגלן עבר גרמני ששיחק כקשר כנף.

## קריירת מועדונים
### פ.צ. קלן
קלמנס נולד בקלן שבגרמניה. בגיל 6 החל לשחק במועדון המקומי קלן ויילר-פולקהובן, ובגיל 10 עבר לשחקן במועדון הבכיר של העיר, פ.צ. קלן. בעונת  החל קלמנס לשחק בפ.צ. קלן II, קבוצת המילואים של פ.צ. קלן. ב-12 בספטמבר 2010 ערך קלמנס את הופעת הבכורה שלו בקבוצה הראשונה, כששיחק 76 דקות בניצחון 0–1 על פ.צ. סנט פאולי במסגרת המחזור השלישי בליגה. ב-11 בדצמבר 2010 הבקיע קלמנס את שער הבכורה שלו בקבוצה, שער ניצחון בדקה ה-56 בניצחון 0–1 על איינטרכט פרנקפורט במסגרת המחזור ה-16 בליגה. בשלוש העונות בהן שיחק קלמנס בפ.צ. קלן, הוא ערך 89 הופעות והבקיע 13 שערים.

### שאלקה 04
ב-17 ביוני 2013 נודע כי קלמנס חתם על חוזה ל-4 שנים בשאלקה 04 מהבונדסליגה, ששילמה עבורו 3 מיליון אירו. ב-11 באוגוסט 2013 ערך את הופעת הבכורה שלו במועדון, כששיחק 90 דקות בתיקו 3-3 נגד המבורג במסגרת המחזור הראשון בליגה. בעונתו הראשונה במועדון ערך קלמנס 11 הופעות ליגה, ובחצי הראשון של עונתו השנייה ערך 8 הופעות נוספות.

### ההשאלה למיינץ 05
בחלון ההעברות של חודש ינואר 2015 הושאל קלמנס למיינץ 05 מהבונדסליגה למשך עונה וחצי. ב-31 בינואר 2015 ערך קלמנס את הופעת הבכור שלו בליגה במדי מיינץ 05, כששיחק 90 דקות בניצחון 0–5 על פאדרבורן 07 במסגרת המחזור ה-18. ב-21 בפברואר 2015 הבקיע את שער הבכורה שלו במועדון, שער בדקה ה-38 בניצחון 1–3 על איינטרכט פרנקפורט במסגרת המחזור ה-22 בליגה. בחצי העונה הראשונה שלו במועדון ערך קלמנס 9 הופעות ליגה, בהן הבקיע שער אחד.

### פ.צ. קלן
ב-21 בדצמבר 2016 עבר לפ.צ. קלן, אך הוא יכול ליטול חלק במשחקי הקבוצה החל מתחילת חלון ההעברות ב-1 בינואר.

### דרמשטאדט 98
ב-15 בינואר 2020 עבר לדרמשטאדט 98 מהבונדסליגה השנייה.

## קישורים חיצוניים

קטגוריה:קשרי כדורגל גרמנים
קטגוריה:כדורגלנים גרמנים
קטגוריה:כדורגלני פ.צ. קלן
קטגוריה:כדורגלני שאלקה 04
קטגוריה:כדורגלני מיינץ 05
קטגוריה:כדורגלני דרמשטאדט 98
קטגוריה:כדורגלני לכיה גדנסק
קטגוריה:גרמנים שנולדו ב-1991